钦定古今图书集成/明伦汇编/氏族典/第335卷 > 刘审礼
## 钦定古今图书集成/明伦汇编/氏族典/第335卷 > 刘审礼

按《唐书刘德威传》：“德威子审礼，少丧母，为祖母元所
养。隋末大乱，审礼自乡里负祖母度江，转侧避地。及
天下平，西入长安。贞观初，历左骁卫郎将，迁工部尚
书，检校左卫大将军。仪凤三年，吐蕃寇凉州，副中书
令李敬元讨之，审礼败，为贼执。其子殆庶，诣阙待罪，
特诏殆庶弟易从省之。既至，而审礼卒，谥曰僖。”